
Strwythur y Sefydliad 
	
Dylech gynnwys siart o’r sefydliad, os oes un ar gael.

	Swydd yn atebol i
	Rheolwr Ymestyn yn Ehangach 

	Yn gyfrifol am
	n/a




	· Bod yn ymarferydd effeithiol wrth greu, cyflwyno a gwerthuso rhaglenni ar ran y brifysgol i bartneriaid allanol a mewnol. Rheoli portffolio o raglenni fel y prif ymarferydd yn y maes gwaith hwn yn y brifysgol sy'n eich cyflogi.
· Arwain pob agwedd ar reoli prosiectau i sicrhau bod eich portffolio o raglenni Ymestyn yn Ehangach yn cael eu cynnig ar gyfer y bartneriaeth. Mae hyn yn cynnwys: creu, hyrwyddo a chyflwyno rhaglenni i gynulleidfaoedd targed gan gynnwys cyllidebu, rheoli risg a diogelu; casglu, gwerthuso, dadansoddi ac adrodd ar ddata. Mynd ati i fesur ac adolygu effaith rhaglenni a’r portffolio, er mwyn sicrhau arferion gorau a gwerth am arian ym mhopeth y mae’r bartneriaeth yn ei gynnig.
· Gweithio gyda Rheolwr Ymestyn yn Ehangach y brifysgol i gyflwyno rhaglen effeithiol ac integredig o weithgareddau a fydd yn cyflawni amcanion a dangosyddion perfformiad allweddol Strategaeth Ymestyn yn Ehangach.
· Rheoli rhanddeiliaid mewnol ac allanol: Meithrin a chadw cysylltiadau gwaith gyda phwyntiau cyswllt allweddol, creu cysylltiadau gydag ysgolion/cyfadrannau/cyfarwyddiaethau i gryfhau cynnig a brand Ymestyn yn Ehangach. Rhwydweithio â phartneriaid ym mhartneriaeth Ymestyn yn Ehangach yn ne-ddwyrain Cymru ac yn genedlaethol.
· Rhoi cyngor ac arweiniad proffesiynol ar ddibenion, prosesau a gweithdrefnau Ymestyn yn Ehangach i gwsmeriaid mewnol ac allanol, gan ddefnyddio synnwyr cyffredin a chreadigrwydd i awgrymu'r camau gweithredu mwyaf priodol, a sicrhau dealltwriaeth o faterion cymhleth a chysyniadol.
· Cyfrannu at godi proffil y bartneriaeth a dathlu llwyddiant drwy werthuso ac adrodd yn rheolaidd ac yn effeithiol. Bydd hyn yn cael ei gyflawni gan ddefnyddio dull aml-gyfrwng ar sawl platfform, gan gynnwys cyfryngau cymdeithasol a gwefannau Ymestyn yn Ehangach a chyhoeddiadau ac adroddiadau mudiadau partner.
· Cefnogi’r gwaith o lunio ymatebion i ymgynghoriadau a chasglu gwybodaeth ar gyfer cyflwyniadau mewnol ac allanol, yn enwedig adrodd bob tymor i’r byrddau, a llunio adroddiad Cydymffurfio ac Effeithiolrwydd blynyddol i MEDR.
· Cydweithio â swyddogion eraill er mwyn gwneud argymhellion i ddatblygu'r prosesau a'r gweithdrefnau sydd eisoes ar waith. Er enghraifft, gallai hyn gynnwys sefydlu gweithgorau gyda chydweithwyr o bob un o’r prifysgolion a phartneriaid y prosiect i gyflawni amcanion Ymestyn yn Ehangach neu gynnal grwpiau ffocws gyda rhanddeiliaid allweddol a dysgwyr i fod yn sail i ddatblygiad yn y dyfodol.
· Ymgymryd â’r gwaith o recriwtio, hyfforddi a goruchwylio gweithlu o fyfyrwyr i gynorthwyo yn y gwaith o gynnig rhaglenni Ymestyn yn Ehangach yn llwyddiannus.
· Efallai y bydd gofyn ymgymryd â dyletswyddau eraill sy'n gymesur â gradd y swydd o bryd i'w gilydd.





 
	Meini Prawf Hanfodol

	
Cymwysterau ac Addysg
1. Gradd/NVQ 6 neu brofiad/aelodaeth Broffesiynol gyfatebol.
2. Trwydded yrru lawn a dilys y DU/UE a pharodrwydd i yrru a theithio'n annibynnol ledled de-ddwyrain Cymru.

Gwybodaeth, Sgiliau a Phrofiad
3. Profiad o weithio gyda chynulleidfaoedd blaenoriaeth Ymestyn yn Ehangach e.e. pobl o gefndiroedd heb gynrychiolaeth ddigonol mewn addysg uwch.
4. Tystiolaeth o wybodaeth amlwg am ddatblygiadau allweddol mewn prifysgolion, sy'n gysylltiedig yn benodol â'r agenda ehangu mynediad 
5. Y gallu i sefydlu systemau a gweithdrefnau swyddfa safonol a gwneud gwelliannau fel y bo’n briodol

Gwasanaeth i Gwsmeriaid, Cyfathrebu a Gweithio mewn Tîm
6. Gallu cyfleu gwybodaeth gysyniadol fanwl a chymhleth yn effeithiol ac yn broffesiynol i amrywiaeth eang o bobl (mae hyn yn cynnwys, er enghraifft, y gallu i roi cyflwyniadau difyr i gynulleidfaoedd targed, yn ogystal ag uwch reolwyr)
7. cwsmeriaid ac addasu’r gwasanaeth yn unol â hynny er mwyn cyflwyno gwasanaeth o safon 

Cynllunio, Dadansoddi a Datrys Problemau
8. Tystiolaeth o allu datrys problemau eang drwy gymryd y cam cyntaf a bod yn greadigol; ac adnabod a chynnig atebion ymarferol a datrys problemau sydd ag ystod o ganlyniadau posibl 
9. Tystiolaeth o allu gweithio heb oruchwyliaeth i gadw at derfynau amser, cynllunio a phennu  blaenoriaethau ar gyfer eich gwaith eich hun a gwaith pobl eraill, yn ogystal â monitro cynnydd.

Arall
10. Ymrwymiad i bwysigrwydd ehangu cyfranogiad a'r agenda cydraddoldeb, amrywiaeth a chynhwysiant, yn ogystal ag ymwybyddiaeth ohonynt



	Meini Prawf Dymunol


	
1. Cymhwyster Ôl-raddedig/Proffesiynol
2. Profiad o weithio ym maes Addysg Uwch.
3. Rhugl yn y Gymraeg, yn ysgrifenedig ac ar lafar.





	Bwriad ehangu cyfranogiad yw helpu’r unigolion hynny sy’n perthyn i grwpiau nad ydynt fel arfer yn cael eu cynrychioli'n ddigonol ym maes addysg uwch i fynd i’r brifysgol, dod yn eu blaen a llwyddo, gan gynnwys eu cefnogi tra byddant yn fyfyrwyr yn y brifysgol. Mae hyn yn cynnwys: pobl sy’n ystyried eu hunain i fod o gymunedau dan anfantais; pobl sydd â phrofiad o ofal; gofalwyr ifanc; pobl ag anableddau; pobl o gymunedau Du, Asiaidd neu Ethnig Leiafrifol (BAME); pobl o deuluoedd heb unrhyw brofiad blaenorol o addysg uwch; myfyrwyr aeddfed.

Drwy ystod o weithgareddau, mae'r Tîm Ymestyn yn Ehangach a chydweithwyr o bob un o’r prifysgolion partner yn cefnogi dysgwyr ledled de-ddwyrain Cymru i chwalu’r rhwystrau i addysg uwch a'u cynorthwyo i wireddu eu potensial.

Gwybodaeth am yr Adran
Mae’r Adran Cyfathrebu a Marchnata’n gyfrifol am enw da a brandio’r Brifysgol yn ogystal â gweithgareddau recriwtio myfyrwyr yn y DU ac yn rhyngwladol. Mae’n cwmpasu chwe maes: cyfathrebu a materion cyhoeddus, marchnata, recriwtio myfyrwyr ac allgymorth yn y DU, cyfathrebu digidol, myfyrwyr rhyngwladol a derbyn myfyrwyr. 
 Mae’r Tîm Cyfathrebu’n chwarae rhan bwysig yn y gwaith o ddatblygu a chynnal enw da’r Brifysgol drwy gyfathrebu’n effeithiol â’r cyhoedd a’r rhanddeiliaid allanol a mewnol. Mae’n rhoi gwybodaeth am lwyddiannau ac uchelgais y Brifysgol gan ddefnyddio ystod o gyfryngau, ac yn yr adran mae uned ffilmio. Mae’n cynrychioli’r Brifysgol ar lefel gorfforaethol. Mae'r Tîm Materion Cyhoeddus yn arwain ar y cysylltiadau â rhanddeiliaid yn lleol, yn genedlaethol ac yn rhyngwladol. 
Cyfathrebu Digidol sy'n gyfrifol am lunio, datblygu a chynnwys y wefan allanol a’r fewnrwyd. 
 Y Tîm Marchnata sy’n gyfrifol am ddatblygu hunaniaeth brand gref y Brifysgol ar y lefel gorfforaethol, gan bwysleisio gwell brandio gweledol ac ymchwil i’r farchnad. 
 Mae recriwtio ac allgymorth myfyrwyr y DU yn chwarae rhan bwysig wrth ddenu myfyrwyr israddedig ac ôl-raddedig y Brifysgol o bob cwr o'r DU yn ogystal â rheoli gweithgareddau ehangu cyfranogiad y Brifysgol. 
Y Swyddfa Ryngwladol sy’n gyfrifol am strategaeth recriwtio rhyngwladol y Brifysgol, gan gynghori ar bob maes sy'n ymwneud â recriwtio a datblygu rhyngwladol.  
Mae’r Tîm Derbyn yn gyfrifol am reoli miloedd o geisiadau bob blwyddyn gan fyfyrwyr y DU a myfyrwyr rhyngwladol, yn ogystal ag arwain ar ddatblygu a rhoi ein polisïau derbyn ar waith. 

